‘પ્લીઝ લિસન…’ પણ કૌશલ કશું સાંભળતો જ ન હોય એમ એનો હાથ છટકારીને ચાલવા લાગ્યો. સીધો પોતાની કાર પાસે ગયો અને બધાં કશું સમજે તે પહેલાં એ ગાડીમાં બેસીને જતો રહ્યો. કૌશલ આમ પોતાની જ પાર્ટી છોડીને જતો રહ્યો એટલે વાતાવરણમાં સ્તબ્ધતા છવાઈ ગઈ. લોકો અવાચક થઈને કશિશ સામે જોઈ રહ્યાં. કશિશ શરમની મારી જમીન પર નજર ખોડીને ઊભી હતી. એને સમજ નહોતી પડતી કે કૌશલ પોતાના જ ફંક્શનમાંથી આવી રીતે જતો રહે તેથી કેમ કરીને ગેસ્ટ્સનો સામનો કરવો. થોડીક ક્ષણો એમ જ વીતી. કશિશ ચૂપચાપ ઊભી હતી. સૌથી પહેલાં એ.સી.પી. શિવકુમાર રાવ પાસે આવ્યા અને બોલ્યા,